

 **ประกาศเทศบาลตำบลไม้เรียง**

**เรื่อง ประกาศใช้แผนพัฒนาท้องถิ่น (พ.ศ. 2566 – 2570)**

 **เปลี่ยนแปลง ครั้งที่ 5/2566**

**…………………………………**

ตามที่ เทศบาลตำบลไม้เรียง ได้ดำเนินการจัดทำแผนพัฒนาท้องถิ่น (พ.ศ.2566 – 2570)

เปลี่ยนแปลง ครั้งที่ 5/2566 โดยได้รับความเห็นชอบจากคณะกรรมการพัฒนาเทศบาลตำบลไม้เรียง ในคราวประชุม เมื่อวันที่ 27 กรกฎาคม 2566 ไปแล้วนั้น

 อาศัยอำนาจตามความในหมวดที่ 5 แห่งระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติม (ฉบับที่ 2) พ.ศ.2559 และ(ฉบับที่ 3) พ.ศ. 2561 ข้อ 24 จึงขอประกาศใช้แผนพัฒนาท้องถิ่น (พ.ศ. 2566 - 2570) เปลี่ยนแปลง ครั้งที่ 5/2566 สำหรับใช้เป็นกรอบและแนวทางในการบริหารพัฒนาท้องถิ่นให้เจริญก้าวหน้าอย่างมีระบบและมีประสิทธิภาพสูงสุดต่อไป

 จึงประกาศมาให้ทราบโดยทั่วกัน

 ประกาศ ณ วันที่ 27 กรกฎาคม พ.ศ. 2566

 ณัฏฐพงค์ มีพัฒน์

(นายณัฏฐพงค์ มีพัฒน์)

 นายกเทศมนตรีตำบลไม้เรียง

 บันทึกข้อความ

**ส่วนราชการ** สำนักงานเทศบาลตำบลไม้เรียง (งานแผนและงบประมาณ สำนักปลัดเทศบาล)

**ที่** นศ 53601/ **วันที่** กรกฎาคม 2566

**เรื่อง**  ประกาศใช้แผนพัฒนาท้องถิ่น (พ.ศ. 2566 – 2570) เปลี่ยนแปลง ครั้งที่ 5/2566

เรียน นายกเทศมนตรีตำบลไม้เรียง

1. **เรื่องเดิม**

 ตามที่ งานแผนและงบประมาณ สำนักปลัดเทศบาล ได้ดำเนินการจัดทำแผนพัฒนาท้องถิ่น (พ.ศ. 2566-2570) ตามแนวทางการดำเนินการจัดทำแผนพัฒนาท้องถิ่นขององค์กรปกครองส่วนท้องถิ่น ตามหนังสือกระทรวงมหาดไทย ด่วนที่สุด ที่ มท 0810.3/ว 6086 ลงวันที่ 19 สิงหาคม 2565 เพื่อให้แผนพัฒนาท้องถิ่นสามารถบูรณาการแผนงาน/โครงการ/กิจกรรมและงบประมาณในพื้นที่ได้อย่างมีประสิทธิภาพและเกิดประโยชน์สูงสุดแก่ประชาชน และได้จัดทำประกาศเทศบาลตำบลไม้เรียง เรื่อง ใช้แผนพัฒนาเทศบาลตำบลไม้เรียง (พ.ศ. 2566-2570) แก้ไข ครั้งที่ 1/2566 เมื่อวันที่ 22 กุมภาพันธ์ 2566

 **2**. **ข้อเท็จจริง**

 2.1 คณะกรรมการพัฒนาเทศบาลตำบลไม้เรียง ได้พิจารณาร่างแผนพัฒนาท้องถิ่น พ.ศ. 2566 - 2570 เปลี่ยนแปลง ครั้งที่ 5/2566 เมื่อวันที่ 27 กรกฎาคม 2566

  **3. ระเบียบ กฎหมาย หนังสือสั่งการ**

 3.1 ระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 หมวด 4 การแก้ไข การเพิ่มเติมหรือการเปลี่ยนแผนพัฒนา ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่นให้เป็นอำนาจของคณะกรรมการพัฒนาท้องถิ่น เมื่อแผนพัฒนาท้องถิ่นได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้

 3.2 ระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 ข้อ 24 ให้ผู้บริหารท้องถิ่นประกาศใช้แผนพัฒนาที่อนุมัติแล้ว และนำไปปฏิบัติ รวมทั้งแจ้งสภาท้องถิ่น คณะกรรมการบริหารงานจังหวัดแบบบูรณาการ องค์การบริหารส่วนจังหวัด อำเภอ หน่วยงานที่เกี่ยวข้อง และประกาศให้ประชาชนในท้องถิ่นทราบโดยทั่วกันภายในสิบห้าวันนับแต่วันที่ประกาศใช้และปิดประกาศโดยเปิดเผยไม่น้อยกว่าสามสิบวัน

 **4.** **ข้อเสนอแนะและพิจารณา**

 4.1 เห็นควรลงนามประกาศเทศบาลตำบลไม้เรียง เรื่อง ใช้แผนพัฒนาท้องถิ่น (พ.ศ.

2566 - 2570) เปลี่ยนแปลง ครั้งที่ 5/2566

 4.2 ประกาศให้ประชาชนได้รับทราบโดยทั่วกันภายในสิบห้าวันนับตั้งแต่วันที่ประกาศใช้และปิดประกาศโดยเปิดเผยไม่น้อยกว่าสามสิบวัน

 4.3 แจ้งสภาท้องถิ่น คณะกรรมการบริหารจังหวัดแบบบูรณาการ องค์การบริหารส่วนจังหวัด อำเภอ ทราบตามระเบียบฯ

 / จึงเรียน...

 -2-

 จึงเรียนมาเพื่อโปรดพิจารณา หากเห็นชอบโปรดลงนามในหนังสือที่แนบมาพร้อมนี้

(นางสิริพร เทพรักษา)

นักวิเคราะห์นโยบายและแผนชำนาญการ

**ความเห็น หัวหน้าฝ่ายอำนวยการ**

...............................................................................................................................................................................

……………………………………………………………………………………………………………………………………………....……………

 (ลงชื่อ)

 (นางอำไพ อนุภักดิ์)

 หัวหน้าฝ่ายอำนวยการ

**ความเห็น หัวหน้าสำนักปลัดเทศบาล**

.................................................................................................................................................................................

……………………………………………………………………………………………………………………………………………………………..

 (ลงชื่อ)

(นางสาวสุภารัตน์ มีพัฒน์)

หัวหน้าสำนักปลัดเทศบาล

**ความเห็น ปลัดเทศบาลตำบลไม้เรียง**

.................................................................................................................................................................................

……………………………………………………………………………………………………………………………………………………………..

 (ลงชื่อ)

(นายศราวุฒิ เอียดดำ)

ปลัดเทศบาลตำบลไม้เรียง

**ความเห็น รองนายกเทศมนตรีตำบลไม้เรียง**

.................................................................................................................................................................................

……………………………………………………………………………………………………………………………………………………………..

 (ลงชื่อ)

 (นายไกรศักดิ์ ธรฤทธิ์)

รองนายกเทศมนตรีตำบลไม้เรียง

**คำสั่ง นายกเทศมนตรีตำบลไม้เรียง**

( ) อนุมัติ/ลงนามแล้ว

( ) ไม่อนุมัติเพราะ.................................................................................................................................................................................

 (ลงชื่อ)

(นายณัฎฐพงค์ มีพัฒน์)

นายกเทศมนตรีตำบลไม้เรียง